Diari Oficial de la Generalitat Valenciana


Sumari del DOGV 9722, del 10-11-2023 (2023/11529)

RESOLUCIÓ de 31 d'octubre de 2023, de la Presidència del Consorci Hospital General Universitari de València, per la qual es modifica la convocatòria del procés selectiu d'estabilització mitjançant concurs de mèrits.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11039


Data del document
:   31-10-2023

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 31 d'octubre de 2023, de la Presidència del Consorci Hospital General Universitari de València, per la qual es modifica la convocatòria del procés selectiu d'estabilització mitjançant concurs de mèrits. [2023/11928]  
Per Resolució del 14 de desembre de 2022, de la Presidència del Consorci Hospital General Universitari de València (CHGUV), es va convocar procés selectiu d'estabilització mitjançant concurs de mèrits per a cobrir les places previstes en els annexos I i III de la Resolució de 25 de maig de 2022, del CHGUV, per la qual es va aprovar l'oferta d'ocupació pública de l'any 2022 i es van adaptar les ofertes d'ocupació pública del CHGUV aprovades i pendents de convocatòria, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública i l'aprovació de les seues bases específiques.  
Advertit que en l'annex I de la resolució, convocatòria CM/39/22, tècnic/a en cures auxiliars d'infermeria, plaça 134, s'ha duplicat per error el número de plaça 41204 (pàg. 68466 DOGV 9495/22.12.22), es corregeix a l'empara de l'article 109.2 de la Llei 39/2015, d'1 d'octubre, del procediment administratiu comú de les administracions pública, i, en conseqüència, en suprimir la plaça duplicada, el nombre de places convocades seran 133.  
Contra aquesta resolució, les persones interessades poden interposar potestativament recurs de reposició davant la Presidència del CHGUV en el termini d'un mes a comptar de l'endemà de la publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat, o, directament, recurs contenciós administratiu en el termini de dos mesos comptats des de l'endemà de la publicació, davant els jutjats contenciosos administratius de la ciutat de València, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
  
València, 31 d'octubre de 2023.- El president del CHGUV i conseller de Sanitat: Marciano Gómez Gómez.